**הכנה למבחן הגדול בתלמוד**

הנוסחה שלנו להצלחה – גמרא + מחברת + מוודל: לא לוותר על אחד מהמרכיבים הללו. הגמרא היא הבסיס, היא גם תופיע לפניכם במבחן, ולכן כדאי שתחברו בין הדברים שהבנתם בשיעורים למילות הגמרא; המחברת היא הטיוטה – בה רשמנו את התרשימים על הלוח שסייעו בעדכם להבין; והמוודל (גם אם פיתחתם אליו רגשות שנאה) יסייע בעדכם בסיכומי הסוגיות ובבחנים שבעזרתם תבדקו את ידיעותיכם. נחלק את השבועיים שנותרו לנו עד המבחן, לפי הסדר הבא:

1. **יום ראשון: דף כא עמוד א, סוגיית קב בארבע אמות – נושא 5 במוודל**

* הבנת המהלך הראשון: שאלת הפתיחה, תשובת רבי יצחק, שאלת הגמרא (היכי דמי) והאוקימתא של מר עוקבא.
* הבנת שאלות רבי ירמיה – קריאתן באופן שוטף בגמרא והבנת המסר העולה מהן.
* החידוש בסוגיה לעומת הנאמר עד כה – נקודת המבט של המאבד ולא של המוצא.

1. **יום שני: דף כא עמוד ב, תחילת סוגיית יאוש שלא מדעת + שש התא-שמעות הראשונות – נושא 6 במוודל**

* הצגת המחלוקת בתחילת הסוגיה – במה אביי ורבא חולקים ובמה לא, ומה הסברה של כל אחד מהם.
* ארבע התא-שמעות הראשונות – כולן מקורן במשנה וכולן מסייעות לרבא, מה המשותף לכל התירוצים לשיטת אביי?
* תא שמע שישית – הסבר הרישא והסיפא לפי אביי ולפי רבא.

1. **יום שלישי: דף כב עמוד א – דף כב עמוד ב, המשך סוגיית יאוש שלא מדעת**

* הבנת כל אחת מהתא-שמעות על פי הטבלה שעשינו במחברת ועל פי הויקי במוודל.
* הבנת התא-שמע שמכריעה את הסוגיה לשיטת אביי (+ בונוס: כיצד הגמרא הטתה את הסוגיה לכיוונו של אביי מתחילת הסוגיה ומדוע עשתה זאת?)

1. **יום רביעי: דף כב עמוד ב – דף כג עמוד א, סוגיית סימן העשוי להידרס – נושא 7 במוודל**

* הצגת המחלוקת בין רבה לרבא – שתי הדרכים: בפירוש המשנה ובשאלת סימן העשוי להידרס.
* שתי התא-שמעות לבירור המחלוקת – כריכות וכיכרות.
* לימא כתנאי – ניסיון העמדת המחלוקת בין רבא לרבה כמחלוקת תנאים – שתי הגרסאות: ניסיון ההעמדה + דחיית רב זביד + הסבר רב זביד לפי שיטת רבא + ההסבר לפי שיטת רבה.
* סיכום ההלכה על פי רב זביד.

1. **יום חמישי: דף כג עמוד ב, סוגיית אלו מציאות שלו ולמה – נושא 8 במוודל**

* הדיון במחרוזות של דגים – קשר, משקל ומניין
* הדיון בחתיכות של בשר – משקל-סימני החיתוך
* בין הברייתא של החביות ובין המשנה של הכדים – הסתירה והתירוצים ליישובה
* סוגיית מקום הוי סימן – שיטת רב נחמן ושיטת רב זביד, שתי הגרסאות לדברי רב מרי.

1. **סוף שבוע – חזרה על הסוגיות הללו באמצעות הגמרא בלבד. מה שלא הצלחתם להבין – פתחו את המחברת. עדיין לא הבנתם – לפתוח במוצ"ש את המוודל.**
2. **יום ראשון: דף כג עמוד ב – דף כד עמוד א, סוגיית טביעת עין של ת"ח – נושא 9 במוודל**

* הבנת מהלך הגמרא – מהגדרת כלי אנפוריא ועד לנפקא מינה לתלמידי חכמים
* אמינות תלמידי החכמים ויכולתם לאתר מציאות בטביעת עין
* כלים חדשים ששבעתן העין וכלים שלא שבעתן העין

1. **יום שני: דף כד עמוד א – דף כד עמוד ב, סוגיית רוב במציאה – נושא 10 במוודל**

* הבנת דברי ר' שמעון בן אלעזר + השאלה בעלת חמשת השלבים
* שלוש התא-שמעות – מה ניסו להוכיח מכל אחת מהן, הבנת כל המהלך עד לדחייה
* שמונת הסיפורים – כמי ההלכה?

1. **יום שלישי: דף כה עמוד א, סוגיית פירות ומעות – נושא 11 במוודל**

* כלי ובתוכו פירות: הדיוק מהמשנה – הברייתא הסותרת וארבע אפשרויות היישוב ביניהן
* דיון קצרצר על ציבור/י פירות ומעות
* שלושה מטבעות – בין מגדל למפוזר, מחלוקת רבי חנינא ורבי יוחנן, על מה מכריז במטבעות – תשובת רבינא, שאלות רבי ירמיה ופתרונן, שאלת רב אשי ופתרונה והברייתא המסיימת את הסוגיה

1. **יום רביעי: דף כה עמוד ב – דף כו עמוד א, סוגיית גפה ואשפה + סוגיית גל וכותל – נושאים 13-12 במוודל**

* דין גוזלות מקושרין: טעם הדין, הדיון בסימן – קשר, מקום – עד להגדרת המקרה כספק הינוח
* דין אשפה: הסתירה בין המשנה לברייתא, פתרונות רב זביד ורב פפא, הדיון באשפה שאינה עשויה לפנות
* דין גל וכותל ישן – האמוריים; דין כותל חדש – באיזה כלי דנה המשנה? דין כותל ממולא – מדוע דין זה נצרך?

1. **יום חמישי: דף כו עמוד א – דף כו עמוד ב, סוגיית מציאה בהשכרת בית + מצא סלע שנפלה – נושא 14 במוודל**

* המשנה ממסכת שקלים, הדיון עליה והשאלה ממנה על הנאמר במשנה
* תשובות ריש לקיש, רב מנשיא ורב נחמן
* סלע שנפל: רב נחמן – ההבדל בין סלע שנפל בשניים לנפל בשלושה, רבא – שתי הגרסאות לסיוג הדין של רב נחמן
* רבא – העבירות שעובר מי שרואה סלע שנפל ואינו מחזיר לבעליו
* מצא סלע בחול – הדין וטעמו

1. **יום שישי: דף כו עמוד ב – דף כז עמוד א, סוגיות משנה ד (חנווני ושולחני + לוקח פירות) – נושא 15 במוודל**

* דין המוצא מעות אצל שולחני – מימרת רבי אלעזר, הניסיון להוכיח את דעתו בלשון המשנה ודחייתו, כיצד בכל זאת הסיק ר' אלעזר את הדין מלשון המשנה?
* דין המוצא פירות – ההבדל בין תגר לבעל הבית, דיוק רב נחמן בדין הלוקח מבעל הבית

חבר'ה,

זה אתגר עצום ואתם יכולים לעמוד בו. זכרו – ממוצע של יותר מ-70 ולא תעמדו במבחן יותר עד למבחן המסכם בסוף השנה. אתם רשאים להיות גאים בעצמכם על הדרך שעברנו עד כה, ואם תצליחו במבחן תהיו גאים עוד יותר. שיהיה בהצלחה לכולנו.